Ioannes Broadus Watson
Ioannes (vulgo John) Broadus Watson (natus Travelers Rest in Carolina Meridiana 9 Ianuarii 1878; mortuus Woodbury Connecticutae 25 Septembris 1958) fuit psychologus Americanus qui behaviorismum, scholam psychologicam, condidit. Mutationem in disciplina psychologica suasit per Psychology as the Behaviorist Views It ('Psychologia a behaviorista spectata'), quam orationem in Universitate Columbiae anno 1913 habuit. Ad behaviorismum promovendum, Watson mores animalium, educationem puerorum, et praeconia mercatoria scivit. Praeterea experimentum Parvi Alberti et experimentum Kerplunk fecit. Usui theoriae scientificae cum behaviorismo favebat. Periodicum Psychological Review edidit ab anno 1910 ad 1915. Investigatio a Review of General Psychology anno 2002 facta Watson septimum decimum a citatissimo saeculi vicensimi psychologo numeravit. Discipulus Sicagi philosophiae sub Ioanne Dewey studere coepit. Deinde opus Ioannis Pavlov (1849–1936) eum tenebat, unde interpretationem principiorum Pavlovianorum magnopere faciliorem redditam in eius operibus vulgo destinatis inserebat. Watson discipulus graduatus Mariam Ickes duxit, sororem Haroldi L. Ickes, qui secretarius interioris Civitatum Foederatarum fuerit. Avus maternus erat Mariettae Hartley actricis, quae rebus psychologicis patiebatur quas theoriis ipsi avo tribuebat.